छुट्टी में आए एक फौजी ने अपने दो साथियों के साथ मिलकर दुष्कर्म की वारदात को अंजाम दिया। घटना हरियाणा के रेवाड़ी की है। यहां के नाहड़ क्षेत्र की एक छात्रा को छुट्टी पर आए फौजी ने दो साथियों के साथ कनीना क्षेत्र में अगवा कर नशीला पदार्थ देकर दुष्कर्म किया। छात्रा के पिता की शिकायत पर महिला थाना पुलिस ने जीरो एफआईआर दर्ज कर मामला कनीना थाने भेज दिया है। कनीना पुलिस ने एफआईआर के आधार पर जांच शुरू कर दी है।